Legal Document

Category: 322

Text:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 122 της 14/15 Φεβρ 1969 (ΦΕΚ Α΄ 26)  Περί κυρώσεως της από 19 Δεκ. 1968 Συμβάσεως μεταξύ Δημοσίου και της Ανωνύμου Εταιρείας «ΟΛΥΜΠΙΑΚΗ ΑΕΡΟΠΟΡΙΑ»  Άρθρ.1.-1.Κυρούται και κτάται ισχύν Νόμου η από 19 Δεκ. 1968 σύμβασις μεταξύ του Ελληνικού Δημοσίου και της εν Αθήναις εδρεούσης Ανωνύμου Εταιρείας «ΟΛΥΜΠΙΑΚΗ ΑΕΡΟΠΟΡΙΑ», ης το κείμενον έχει ως ακολούθως: ΣΥΜΒΑΣΙΣ της 19 Δεκ. 1968 Άρθρ.1.-1.Εν τη εννοία της παρούσης Συμβάσεως υπό τον συνοπτικόν όρον «η ισχύουσα Σύμβασις» νοείται η από 30.7.1956 υπογραφείσα μεταξύ του Ελληνικού Δημοσίου και του Α.Σ. Ωνάση Σύμβασις «περί αεροπορικών συγκοινωνιών», ως αύτη εκυρώθη δια του Ν.Δ. 3560/1956 και μεταγενεστέρως ετροποποιήθη δυνάμει συμβάσεων μεταξύ του Ελληνικού Δημοσίου και της Ολυμπιακής Αεροπορίας Α.Ε. εγκριθεισών και κυρωθεισών δια του Ν.Δ. 4262/1962 και των Β.Δ. 88/1966 και 862/1966. 2.Όπου δεν καθορίζεται ρητώς εν τη παρούση Συμβάσει ότι απαιτείται προηγουμένη έγκρισις της Αρχής, η Ανάδοχος δικαιούται να αποφασίζη ελευθέρως κατά τους όρους της Συμβάσεως. Άρθρ.2-4.(Τροποποιούνται η παρ. 5 άρθρ. 1, η παρ. 4 άρθρ. 2 και αι παρ. 2 και 3 άρθρ. 3 της κυρωθείσης δια του Ν.Δ. 3560/1956 συμβάσεως, ανωτ. αριθ. 1). Άρθρ.5.-(Το υφιστάμενον κείμενον του άρθρ. 4 της ισχυούσης συμβάσεως (Ν.Δ. 3560/1956) χαρακτηρίζεται ως παρ. 1 και προστίθενται εν συνεχεία παρ. 2 και 3). Άρθρ.6-7.(Συμπληρούται η παρ. 10 άρθρ. 7 και αντικαθίστανται η πρώτη φράσις του άρθρ. 9 και η παρ. 4 επίσης του άρθρ. 9 της δια του Ν.Δ. 3560/1956 κυρωθείσης συμβάσεως). Άρθρ.8.-(Το υφιστάμενον κείμενον της παρ. 1 άρθρ. 11 της δια του Ν.Δ. 3560/1956 κυρωθείσης Συμβάσεως χαρακτηρίζεται ως εδάφ. α΄ και προστίθενται εν συνεχεία εδάφ. β΄ και γ΄). Άρθρ.9.-(Αντικαθίσταται η παρ. 1 άρθρ. 14 της αυτής Συμβάσεως). Άρθρ.10.-1.(Αντικαθίσταται η παρ. 1 άρθρ. 15 της αυτής ως άνω Συμβάσεως). 2.(Καταργούνται αι παρ. 2, 3 και 4 άρθρ. 15 της ισχυούσης Συμβάσεως και αντικαθίσταται η παρ. 2 άρθρ. 15). Άρθρ.11.-(Τροποποιούνται αι παρ. 2 και 5 άρθρ. 18 και προστίθεται παρ. 8 εν τέλει του αυτού άρθρ. 18 της δια του Ν.Δ. 3560/1956 κυρωθείσης Συμβάσεως).  Άρθρ.12.-(Καταργούνται το δεύτερον και τρίτον εδάφιον άρθρ. 21 της αυτής ως άνω Συμβάσεως. Το πρώτον εδάφιον αριθμείται ως παρ. 1και προστίθενται παρ. 2, 3, 4 και 5). Άρθρ.13.-(Καταργείται αντικαθισταμένη ως παρ. 2 άρθρ. 22 της αυτής Συμβάσεως). Άρθρ.14.-(Καταργείται η περιπτ. δ΄ της παρ. 1 άρθρ. 23 και αντικαθίσταται το δεύτερον εδάφιον της παρ. 4 άρθρ. 23 της αυτής Συμβάσεως). Άρθρ.15-16.(Τροποποιείται η παρ. 1 και προστίθεται παρ. 6 εν τέλει άρθρ. 25 της αυτής ως ανωτέρω Συμβάσεως). Άρθρ.17.-(Καταργείται αντικαθισταμένη η παρ. 5 άρθρ. 25Α της δια του Ν.Δ. 3560/1956 κυρωθείσης Συμβάσεως. Ομοίως καταργείται η παρ. 6 και καταργείται αντικαθισταμένη η παρ. 7 του αυτού άρθρ. 25Α. Επίσης προστίθεται παρ. 9 εν τέλει του αυτού άρθρ. 25Α). Άρθρ.18-20.(Αντικαθίσταται η παρ. 3 άρθρ. 1 της δια του Ν.Δ. 4262/1962 κυρωθείσης Συμβάσεως, ανωτ. αριθ. 2. Ομοίως καταργούνται αντικαθιστάμενα τα άρθρ. 14 και 15 της αυτής Συμβάσεως). Άρθρ.21-22.(Προστίθενται άρθρ. 30 και 31 εν τέλει της δια του Ν.Δ. 3560/1956 κυρωθείσης Συμβάσεως, ανωτ. αριθ. 1). Άρθρ.23.-1.Και επί της παρούσης τροποποιητικής Συμβάσεως ισχύουν αι διατάξεις της παρ. 3 του άρθρ. 18 και της παρ. 3 του άρθρ. 28 της αρχικής Συμβάσεως της κυρωθείσης δια του Ν.Δ. 3560/ 1956. 2.Άπασαι αι διατάξεις της ανά χείρας παρούσης τροποποιητικής Συμβάσεως, κυρωθησομένης νομοθετικώς, αποκτούν ισχύν Νόμου. Πάσαι αι διατάξεις της ισχυούσης Συμβάσεως ως και της ανά χείρας παρούσης τροποποιητικής, δύνανται να τροποποιώνται η καταργώνται δια συμφωνίας μεταξύ της Αναδόχου και του Δημοσίου, εκπροσωπουμένου υπό των Υπουργών Συντονισμού, Οικονομικών και Συγκοινωνιών, κυρουμένης δια Β.Δ/τος εκδιδομένου προτάσει των ιδίων Υπουργών. 3.Επιτρέπεται εις τον Υπουργόν Συγκοινωνιών όπως δια Δ/τος κωδικοποιήση εις ενιαίον κείμενον τας διατάξεις της αρχικής Συμβάσεως, των τροποποιητικών συμβάσεων των κυρωθεισών δια του Ν.Δ. 4262/62, του Β.Δ. 88/66, του Β.Δ. 862/66 και της παρούσης τροποποιητικής συμβάσεως. 4.Η ισχύς της παρούσης τροποποιητικής Συμβάσεως άρχεται από της δημοσιεύσεως του κυρωτικού αυτής Νόμου εις την Εφημερίδα της Κυβερνήσεως. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.  (Αντί της σελ. 768,03(α) Σελ. 768,03(β) Τεύχος 459-Σελ. 91 Ολυμπιακή Αεροπορία 38.Ξ.γ.5   135